অক্ষয় তৃতীয়ার দিন এই কাজগুলি করলে সারা বছর শুভ ফল পাওয়া যায়

হিন্দু শাস্ত্রে অক্ষয় তৃতীয়ার (Akshaya Tritiya) একটি গুরুত্ব রয়েছে। এই দিনটিকে অত্যন্ত শুভ বলে মানা হয়। অক্ষয় অর্থাৎ যা ক্ষয় প্রাপ্ত নয়। আর তৃতীয়া চন্দ্র চক্রের তৃতীয় দিনকে নির্দেশ করে। এই বছর অক্ষয় তৃতীয়া পড়ছে আগামী ২৯ এপ্রিল বিকেল ৫টা ৩১ মিনিটে। তৃতীয়া থাকবে ৩০ এপ্রিল দুপুর ২টো ১২ মিনিট পর্যন্ত। উদয়া তিথি অনুসারে ৩০ এপ্রিল পালিত হবে অক্ষয় তৃতীয়া।

এই দিনে যে কোনও ভালো কাজ করলে শুভ ফল (Good Luck) পাওয়া যায়। নতুন ব্যবসা শুরু করার জন্য এই দিনটিতে অত্যন্ত শুভ বলে মানা হয়। এই দিনে সূর্য ও চন্দ্র দুইই উচ্চ স্থানে অবস্থান করে। ঐশ্বরিক সংযোগের (Divine connection) কারণে এই দিনটি সাফল্য, সমৃদ্ধির সূচনা করে। এই তিথিকে ‘অক্ষয়তীজ্‌’ বা ‘পরশুরাম জয়ন্তী’ও বলা হয়। পূরাণ মতে, এদিন পরশুরাম অবতার নিয়ে জন্মেছিলেন ভগবাম বিষ্ণু।

আবার  অক্ষয় তৃতীয়ার দিনই যুদ্ধিষ্ঠিরকে অক্ষয় পাত্র দান করেছিলেন শ্রী কৃষ্ণ। এই পাত্রের অন্ন কখনও ফুরোয় না। পূরাণ মতে অক্ষয় তৃতীয়ার এই দিন থেকে ত্রেতা যুগের সূচনা হয়েছিল।  এই দিনই মর্তে নেমে ছিলেন গঙ্গা।

আরও পড়ুন- গুরু আর চন্দ্রের যুতিতে তৈরি হবে গজকেশরী যোগ, তিন রাশির আর্থিক শ্রী বৃদ্ধি

এদিন ভোরে গঙ্গাস্নান করা খুব ভালো। ঘরে মা লক্ষ্মী ও গণেশের পুজো করতে পারেন। ঘর খুব পরিষ্কার-পরিচ্ছন্ন করে সুন্দর করে সাজিয়ে রাখুন। সন্ধ্যায় বাড়ির প্রধান দরজায় তেল বা ঘি দিয়ে প্রদীপ জ্বালান ৷ ব্যবসায় জায়গা শ্রী প্রতিষ্ঠা করা খুব ভালো। নিজের সামর্থ্য অনুযায়ী ঘরে সোনা বা রুপোর জিনিস কিনতে পারেন। অক্ষয় তৃতীয়ার দিন দুঃস্থ, গরীব মানুষকে অর্থদান করলে আপনার সংসারে কল্যাণ হবে।

বাড়ির প্রধান ফটকে আমপাতার মালা ঝোলাতে পারেন, শুভ বলেই বিবেচিত হয়। অক্ষয় তৃতীয়ার দিনে দুস্থ মানুষকে সামর্থ্য মতো কিছু দান করুন এতে আপনার পরিবারের কল্যান হবে ৷”

দেখুন আরও খবর-